ഡെസ്റ്റിന് പരിക്ക്, ബയേണെതിരെ ഉണ്ടാകില്ല ബാഴ്സലോണ താരം സെര്ജിനോ ഡെസ്റ്റ് നാളെ ബയേണ് മ്യൂണിചിന് എതിരായ ചാമ്ബ്യന്സ് ലീഗ് മത്സരത്തിന് ഉണ്ടായേക്കില്ല. അമേരിക്കയ്ക്ക് വേണ്ടി കളിക്കുന്നതിനിടയില് പരിക്കേറ്റ ഡെസ്റ്റ് ഇന്നും ബാഴ്സലോണക്ക് വേണ്ടി പരിശീലനത്തിന് ഇറങ്ങിയിട്ടില്ല. താരം ടീമിനൊപ്പം ചേര്ന്നു എങ്കിലും പരിശീലനം നടത്താന് ആയില്ല. താരം ബയേണെതിരായ സ്ക്വാഡില് ഉള്പ്പെട്ടാലും കളിക്കാന് സാധ്യത ഇല്ല എന്ന് ബാഴ്സലോണയുമായി അടുത്ത വൃത്തങ്ങള് പറയുന്നു. ഡെസ്റ്റ് മാത്രമല്ല സ്ട്രൈക്കര് ബ്രെത്വൈറ്റും ഉണ്ടാകില്ല. രാജ്യാന്തര മത്സരത്തിനിടയില് പരിക്കേറ്റ ബ്രെത്വൈറ്റ് ബാഴ്സയുടെ യുവടീമിനൊപ്പം കളിച്ചത് പരിക്ക് സാരമാക്കി എന്നാണ് റിപ്പോര്ട്ടുകള്. ലെഫ്റ്റ് ബാക്കായ ജോര്ദി ആല്ബ പരിക്ക് മാറി എത്തിയിട്ടുണ്ട്. ആല്ബ നാളെ കളിക്കും.